ත්‍රිකුණාමලය - සාම්පල්තිව් වර්වෝදය පාරම්පරික තල් රා නිෂ්පාදකයින්ට විදෙස් වෙළඳපොළ හඳුන්වාදීමට පියවර ගන්නා බව ත්‍රිකුණාමලය දිස්ත්‍රික් ලේකම් සමන් පාඩිකෝරාළ මහතා පවසනවා.හිරු ප්‍රවෘත්ති ඔස්සේ සාම්ප්‍රදායික තල් රා නිෂ්පාදකයන්ගේ ගැටලු අනාවරණය කිරීමෙන් අනතුරුව ඒ පිළිබඳව සොයා බැලීමට ගිය අවස්ථාවේ ඔහු මේ අදහස් පළ කළා.ත්‍රීකුණාමලය සාම්පල්තිව් වර්වෝදය නගර් ප්‍රදේශයේ වැසියන්ගෙන්බ හුතරයකගේ ජීවනෝපාය ස්වභාවික රා මැදීමයි.ජීවිත අවදානම ද දරාගනිමින් රා මදින්නන් මෙම කර්මාන්තයේ සිදුකරගෙන යන්නේ දැඩි දුෂ්කරතා විඳගනිමින්.කොවිඩ් තත්ත්වය හමුවේ රා තැබෑරුම් වසා දමා තිබීම මෙන්ම කෘතීම රා නිෂ්පාදනය ඉහළයාම හේතුවෙන් මොවුන්ට ගැටළු රැසකට මැදිව තිබුනා.හිරු ප්‍රවෘත්ති වෙත ඔවුන් පැවසුවේ මේ වනවිට තමන් නිෂ්පාදනය කරනා තල් රා විනාශ කිරීම හැර අන් විසදුමක් නොමැති බවයි.ඒ සමඟ තල් රා නිෂ්පාදකයන්ගේ ගැටලු සොයාබැලීම සඳහා ත්‍රිකුණාමලය සමන් දර්ශන පොඩිකෝරාල මහතා ඔවුන් හමුවට පැමිණියා.